BAGUIO CITY - SIMMUKON ti suspek a nangpapatay iti maysa a 2nd year student ditoy siudad ti Baguio itay laeng nabiit.
Naamuan a simmuko itay laeng agsapa ti nasao a suspek a nabigbig a ni Jason Rebolledo, 23-anyos, addaan iti dua nga anak ken masikog pay ti asawana, ken residente sadiay Pacdal, Baguio City.
Iti agdama ket tengngel daytoy ti kapulisan ti Baguio City Police Office.
Maipalagip a nasarakan ti bangkay ti biktima a ni Erika delos Santos, 15-anyos, ken residente ti City Camp Proper Baguio City iti bakante a lote sadiay Amsing, Pacdal, Baguio City.
Naamuan a nagsagrap daytoy iti duapulo ket maysa a saksak iti nagduduma a paset ti bagina.
Iti agdama ket dukduktalen dagiti otoridad nu anya ti motibo iti nasao a pammapatay.
ilo_Latn ilo_Latn ilo_Latn ilo_Latn ilo_Latn ilo_Latn